ທີ່ີ່ການຖະແຫຼງຂ່າວລັດຖະບານປະຈຳເດືອນໃນວັນທີ 6 ກັນຍາ, ທ່ານຮອງລັດຖະມົນຕີ ກະຊວງການຕ່າງປະເທດ ຫງວຽນມິງຫວູ ໃຫ້ຮູ້ວ່າ ການທູດວັກຊິນຂອງ ຫວຽດນາມ ໄດ້ຜັນຂະຫຍາຍຕາມ 3 ທິດ: ທີ 1 ແມ່ນໃຫ້ບຸລິມະສິດໃນການຍູ້ແຮງການຜັນຂະຫຍາຍບັນດາຄຳໝັ້ນສັນຍາຕາມຮູບແບບສັນຍາວັກຊິນກັນໂຄວິດ - 19 ລັດຖະບານ ທີ່ໄດ້ລົງນາມກັບບັນດາບໍລິສັດວັກຊິນໃຫຍ່, ທີ 2 ລະດົມບັນດາການພົວພັນກັບບັນດາຄູ່ຮ່ວມມືສອງຝ່າຍ, ຫຼາຍຝ່າຍ, ມິດຕະພາບເພື່ອສຳຜັດກັບບັນດາແຫຼ່ງວັກຊິນກັນໂຄວິດ - 19 ກັບບັນດາປະເທດຄູ່ຮ່ວມມືຜ່ານບັນດາໂຄງການໜູນຊ່ວຍ, ການຄ້າ ແລະ ກູ້ຢຶມຈາກບັນດາປະເທດ, ທີ 3 ຮັບປະກັນບັນດາແຫຼ່ງວັກຊິນທີ່ມີສະຖຽນລະພາບ, ຍາວນານ.
ຕາມ ທ່ານຮອງລັດຖະມົນຕີ ກະຊວງການຕ່າງປະເທດ ຫງວຽນມິງຫວູ ແລ້ວ, ຫວຽດນາມ ໄດ້ຂົນຂວາຍລັດຖະບານບັນດາປະເທດເພື່ອນຳເຂົ້າວັກຊິນປິ່ນປົວໂຄວິດ - 19 ຫຼາຍລ້ານໂດສຈາກບັນດາປະເທດ ຍີ່ປຸ່ນ, ອິນເດຍ, ສະວິດ... ຍູ້ແຮງການສຳຜັດກັບບັນດາວັດຖຸອຸປະກອນການແພດຈາກຫຼາຍແຫຼ່ງ. ມາຮອດປັດຈຸບັນ, ມີ 17 ປະເທດ ແລະ ເຂດແຄ້ວນ, ຊາວຫວຽດນາມ ອາໄສຢູ່ຕ່າງປະເທດໄດ້ໜູນຊ່ວຍບັນດາວັດຖຸອຸປະກອນການແພດທີ່ມີມູນຄ່ານັບລ້ານ USD.
ຫວຽດນາມ ກໍ່ເຂົ້າຮ່ວມໃນການທູດວັກຊິນຢ່າງຕັ້ງໜ້າ ຢູ່ ຫຼາຍຊ່ອງທາງ, ຮຽກຮ້ອງໃຫ້ປະຊາຄົມສາກົນມີວິທີການແກ້ໄຂກ່ຽວກັບບັນຫາທີ່ບໍ່ມີຄວາມສະເໝີພາບໃນການສຳຜັດກັບວັກຊິນກັນໂຄວິດ - 19 ແລະ ການຂາດເຂີນວັກຊິນ. ໃນໄລຍະຈະມາເຖິງຈະມີວັກຊິນກັນໂຄວິດ - 19 ຕື່ມອີກ 30 ລ້ານໂດສ, ຕົ້ນເດືອນ ສິງຫາ ປີ 2021 ຫວຽດນາມ ລະດົມໄດ້ວັກຊິນຕື່ມອີກ 16,6 ລ້ານໂດສ, ຮອດທ້າຍເດືອນ ສິງຫາ ປີ 2021, ຫວຽດນາມ ຈະມີວັກຊິນຕື່ມອີກ 33 ລ້ານໂດສ.
ບຸນຄົງ